MAJOR วิ่งกว่า 4% นิวไฮรอบ 1 ปี จับตารายได้ปี 64 ฟื้น รับหนังฟอร์มยักษ์!
MAJOR วิ่งกว่า 4% นิวไฮรอบ 1 ปี จับตารายได้ปี 64 ฟื้น รับหนังฟอร์มยักษ์!
MAJOR วิ่งกว่า 4% นิวไฮรอบ 1 ปี จับตารายได้ปี 64 ฟื้น รับหนังฟอร์มยักษ์!
29 มี.ค. 2564

ผู้สื่อข่าวรายงานว่า ราคาหุ้นบริษัท เมเจอร์ ซีนีเพล็กซ์ กรุ้ป จำกัด (มหาชน) ล่าสุด ณ เวลา 11.04  น. อยู่ที่ระดับ 22.80 บาท ปรับตัวขึ้น 1 บาท หรือ 4.59% ด้วยมูลค่าการซื้อขาย 87.04 ล้านบาท
โดยราคาหุ้น MAJOR  ปรับตัวขึ้นอย่างต่อเนื่อง 3 วันทำการ นับตั้งแต่ราคาหุ้นอยู่ที่ระดับ  21.30 บาท เมื่อวันที่ 25 มี.ค.2564 ซึ่งถือเป็นการปรับตัวขึ้นทำจุดสูงสุดในรอบ 1 ปี 1 เดือน นับตั้งแต่ราคาหุ้นอยู่ที่ระดับ 20.80 บาท เมื่อวันที่ 20 ก.พ.2563
ด้าน บล.เมย์แบงก์ กิมเอ็ง มีการคาดแนวโน้มกำไรของ MAJOR จะค่อยๆปรับตัวขึ้น สอดคล้องกับโอกาสในการเปิดประเทศ และมี Pent-Up demand ผสานกับหนังที่จะเข้าฉายน่าสนใจมาก ขึ้น เช่น Fast 9, Black Widow, Mortal Combat และเรื่อง Godzilla vs. Kong ที่พึ่งเข้าฉายได้รับผลตอบรับที่ดี เป้าหมายเชิงกลยุทธ์ 24.50 บาท แนะนำ “ซื้อ”